Държавен вестник, бр. 53, 2012 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  53
 (3) Председателят на НС на НЗОК след 
решение на НС по ал. 1 и 2 сключва договор за 
управление с избрания от Народното събрание 
управител, съответно – с подуправителя в слу­
чаите на временно изпълняване на длъжността 
управител при предсрочно прекратяване на 
мандата на управителя.
(4) Договорът се сключва в срок от 3 дни 
от обнародване на решението на Народното 
събрание за избор на управител на НЗОК в 
„Държавен вестник“.
Раздел II
Управител на Националната здравноосигури­
телна каса
Чл. 17. (1) Управителят на НЗОК упражнява 
правомощията си в съответствие със ЗЗО и 
действащото законодателство, както и:
1. взема решение за сключване на сделки 
извън случаите, предвидени в чл. 5, т. 2 – 4;
2. предлага на Надзорния съвет сключване 
на сделки на стойност над 100 000 лв. без ДДС;
3. предлага на НС откриване на процедури 
за възлагането на обществени поръчки, чиято 
стойност е равна или по-висока от стойностите, 
определени в чл. 14, ал. 1 и 2 ЗОП;
4. утвърждава длъжностното разписание и 
поименното разписание на длъжностите на 
ЦУ на НЗОК и на районите здравноосигури­
телна каси;
5. издава вътрешноадминистративни актове, 
свързани с оперативната дейност на НЗОК, в 
съответствие с действащото законодателство, 
правилника за устройството и дейността на 
НЗОК и решенията на НС;
6. внася предложения пред НС относно не­
обходимостта от приемане на актове, свързани 
с дейността на НЗОК;
7. определя членовете на комисията към 
ЦУ на НЗОК за извършване на експертизите 
по чл. 78 ЗЗО;
8. утвърждава образци на документи и 
на договори, свързани с осъществяване на 
задължителното здравно осигуряване и за из­
пълнение на възложените на НЗОК дейности, 
издава самостоятелно или съвместно с други 
лица указания, инструкции и други актове по 
прилагането на НРД; 
9. осъществява управленска отговорност 
съгласно Закона за финансовото управление 
и контрол в публичния сектор;
10. внася пред съответните органи на изпъл­
нителната и законодателната власт становища 
относно проекти на нормативни актове;
11. определя представителите на НЗОК в 
Комисията по цени и реимбурсиране, в Коми­
сията по прозрачност и във Висшия съвет по 
фармация, както и в други комисии, съвети и 
работни групи във външни институции;
12. осъществява други правомощия, оп­
ределени в действащото законодателство и 
решенията на НС.
(2) Управителят може да възлага отделни 
свои правомощия на подуправителя, на главния 
секретар и на директорите на районните здрав­
ноосигурителни каси, когато това е допустимо 
от закона.
Чл. 18. (1) При осъществяване на своите 
правомощия управителят се подпомага от 
подуправител.
(2) Подуправителят:
1. осъществява контрол по спазване на сро­
ковете за изпълнение на решенията на органите 
за управление на НЗОК;
2. координира и контролира дейността по 
чл. 15, ал. 2;
3. координира дейността на постоянно дейст­
ващи комисии в ЦУ на НЗОК;
4. подпомага работата на управителя при 
изготвяне на проектобюджета, отчета за из­
пълнение на бюджета и отчета за дейността 
на НЗОК;
5. координира процеса по изготвяне, при­
емане и подписване на Национален рамков 
договор за медицинските дейности, Национален 
рамков договор за денталните дейности, както 
и процеса по договаряне и приемане на обеми 
и цени на медицинска помощ;
6. координира оперативното взаимодействие 
на НЗОК с администрацията на Народното съ­
брание, Министерския съвет, МЗ, МФ, МТСП 
и други институции, със съсловните органи­
зации, синдикалните и неправителствените 
организации;
7. изпълнява и други задачи, възложени от 
управителя.
(3) Подуправителят упражнява правомо­
щията на управителя при неговото отсъствие.
(4) Подуправителят временно изпълнява 
длъжността управител на НЗОК в случаите 
по ал. 4 на чл. 19 ЗЗО след възлагане от Над­
зорния съвет.
Г л а в а  т р е т а
СТРУКТУРА И ФУНКЦИИ НА ЦЕНТРАЛ­
НОТО УПРАВЛЕНИЕ НА НАЦИОНАЛНАТА 
ЗДРАВНООСИГУРИТЕЛНА КАСА
Раздел I
Структура
Чл. 19. (1) Администрацията на ЦУ на НЗОК 
е организирана в дирекции и звена.
(2) Общата численост на персонала в ад­
министративните звена в НЗОК е 2273 щатни 
бройки. 
(3) Разпределението на общата численост 
по ал. 2 е посочено в приложението.
(4) Управителят на НЗОК създава отдели и 
сектори в дирекциите.